Appiuse tee

Appiuse tee (ladina ja itaalia keeles Via Appia) oli üks vanematest ja strateegiliselt olulisematest teedest Roomas.

Appiuse teed hakati rajama tsensor Appius Claudiuse algatusel 312. aastal eKr, täienduseks 334 eKr rajatud Ladina teele (ladina keeles Via Latina), mis ühendas Roomat Capua lähistel asunud Calvi kolooniaga. Statius on nimetanud Appiuse teed pikkade teede kuningannaks:
“Appia teritur regina longarum viarum.Silvae, 2.2”

Appius Claudiuse järgi nime saanud tee ühendas algselt Roomat Capuaga, hiljem pikendati teed Brundisiumini (Brindisi). Teed pidi peeti ühendust Kreeka, Egiptuse ja Väike-Aasiaga.

Tee valmis peamiselt 3 järgus:
 IV sajand eKr – valmis 195 km pikkune teelõik kuni Capuani,
 III sajand eKr – valmis lühike teelõik Capuast Beneventumini,
 II sajand eKr II pool, kuni 122 eKr – teed pikendati kuni Brundisiumini.


Marsruut150px
Rooma15pxAricia15pxAnxur (88 km)15pxFundi15pxFormiae (142 km)15pxMinturnae15pxSinuessa15pxCapua (195 km)15pxBeneventum15pxVenusia15pxSilvium15pxTarentum15pxUria15pxBrundisium (540 km)

Viited

Kategooria:Vana-Rooma teed